- Hindi News
- National
- विधायक ने मरीजों के हाल जाने, प्रसव के लिए आने वाली महिलाओं को सुरजने का पौधा देंगे
विधायक ने मरीजों के हाल जाने, प्रसव के लिए आने वाली महिलाओं को सुरजने का पौधा देंगे
भास्कर संवाददाता | बुरहानपुर
पूर्व प्रधानमंत्री अटलबिहारी वाजपेयी के जन्मदिन पर शुक्रवार को भाजपा पदाधिकारी, कार्यकर्ताओं ने जिला अस्पताल में मरीजों को फल बांटे। सर्जिकल वार्ड में विधायक अर्चना चिटनीस एक-एक मरीज के पास पहुंची। फलों का पैकेट दिया। हाल पूछे। एक पलंग पर मरीज माेहम्मद अकरम लेटा था। उसके सिर के नीचे तकिया नहीं देख विधायक ने पूछा तकिया नहीं है। अकरम ने कहा अस्पताल वालों ने दिया ही नहीं। यह सुन विधायक आगे बढ़ गईं। उन्होंने अन्य मरीजों के भी हाल जाने।
विधायक अर्चना चिटनीस, महापौर अनिल भोसले, खंडवा महापौर सुभाष कोठारी सुबह 11 बजे जिला अस्पताल पहुंचे। सबसे पहले सर्जिकल वार्ड में 20 मिनट तक सभी मरीजों को फल बांटे। इसके बाद महिला वार्ड में महिलाओं, प्रसूताओं को फल वितरित किए गए। विधायक ने कहा जिला अस्पताल में प्रसव के लिए आने वाली महिलाओं को यहां से छुट्टी होने पर सूरजने का पौधा दिया जाएगा। इसे वे आंगन में रोपें। यह पौष्टिक है। इस दौरान निगमाध्यक्ष मनोज तारवाला, जिलाध्यक्ष दिलीप श्राफ, ज्ञानेश्वर पाटील, प्यारे साहब अशरफी थे।
पलंग पर लेटे मोहम्मद अकरम से विधायक अर्चना चिटनीस व्यवस्थाओं के बारे में पूछती हुई।
tgl_Latn sot_Latn hin_Deva hin_Deva bho_Deva hin_Deva hin_Deva awa_Deva